ILMUTUSRAAMAT AVANEB
Juudas, Jeesuse Kristuse sulane, Jaakobuse vend kirjutab oma kirjas:
"Armsad, ma olen igati püüdnud teile kirjutada meie ühisest päästest,
ja nüüd muutuski möödapääsmatuks kirjutada teile,
et ergutada teid võitlema pühadele kord antud usu pärast.
Sest teie hulka on end poetanud mõningad inimesed,
kes juba muiste on ette kirja pandud selleks kohtuks:
jumalakartmatud,
kes meie Jumala armu kõlvatuseks pöörates
salgavad ära ka ainsa Valitseja ja meie Issanda, Jeesuse Kristuse."
Ja Juudas jätkab alates 18. salmist:
"Viimsel ajal tuleb
oma jumalakartmatute himude järgi käivaid pilkajaid.
Need on lõhede tekitajad, maised, kellel ei ole Vaimu.
Teie aga, armsad, olles rajanud endid oma kõige pühamale usule
ja palvetades Pühas Vaimus, hoidke endid Jumala armastuses,
oodates meie Issanda Jeesuse Kristuse halastust
igaveseks eluks."
Sarja "Ilmutusraamat avaneb" 13. osas
uurivad Paavo Järvineni poolt kokku kutsutud asjatundjad
neid prohveteeringuid,
mis räägivad Jeesuse teisest tulemisest.
Nad arutlevad ka selle üle,
kuivõrd tähtis on igale Jeesuse järgijale
püsida veatuna Jeesuse tulemisel.
Selline õpetus, mida võib võrrelda Efesose kirja 5. peatükis kirjeldatuga,
on küllaltki laialdaselt levinud.
Siin räägitakse sellest,
et Ta puhastab oma koguduse kõigest ebapuhtast
ja asetab selle siis kirgastatuna enese ette.
Selle õpetuse kohaselt
muudetakse lõpuaja kogudus nii täiuslikuks,
et sel puuduvad igasugused kortsud ja plekid.
Võimalik, et see ongi juba juhtumas.
Kristlaskond on jagunemas selle järgi.
Need, kes suhtuvad täie tõsidusega, saavad jätkata
ja teatud moel saabub neile,
kes on ausad ja tõsiusklikud, taaskord apostellik aeg.
Teised aga loobuvad usust.
Kuid seda oodates on hea teada,
et koguduses saab ikka kortse ja plekke olema
ja seda nii kaua, kuni me lihas elame.
Aga me oleme juba nüüd puhtad ja plekitud Jeesuse vere tõttu.
Olen seda korduvalt öelnud neile,
kes kahtlevad Jumala puhastavas väes.
Soomes on nüüd vabam nagu on ikka kuskil maailmas olnud.
16. sajandil toimus anabaptistide tagakius Saksamaal,
aga Hollandis leidus neile turvapaik.
Kui Inglismaal ja Hollandis olid rasked ajad,
siis Ameerikas oli vabam.
Tahtsin siinkohal veel mainida, et rääkides valmisolekust,
ei käi jutt ju vaid sellest viimasest sugupõlvest
nagu kõik ülejäänud sugupõlved jääksid puhastamata?
See on hea näide,
kuidas võidakse mingit kirjakohta Piiblist
kitsastes piirides lahti seletada.
Tõde on aga see, et me oleme Jeesuse vere tõttu puhtad
ja kõlblikud oma taevasele Isale. Siin ja kohe.
Ma näen seda nii nagu ka Martti jutust välja tuli,
et ärataganemine võtab maad.
Neile, kes võtavad asja tõsiselt, on Jeesus püha ja tõeline.
Pääste on Temas.
Ise ennast päästa üritades võime vaid närvi minna.
Vaadates aga Jeesusele
võime kogeda tõelist vabadust ja õnnistust.
Tõsiselt ja mittetõsiselt suhtuvate vahele
on aga tekkimas tohutu suur lõhe.
See on juba olemas
ja need kaks jõudu põrkuvad nüüd omavahel,
mille tagajärjel lagunevad ka kogudused.
Koguduste lagunemises süüdistatakse karismaatilisust.
Koguduse hajutab aga lihalikkus, mitte karismaatilisus.
Lihalik mõtteviis välistab Jumala Vaimu tegevuse.
Lihalik mõtteviis lagundab kogudusi, mitte Püha Vaim.
Eksisteerib ka ebatervet karismaatilisust,
aga me räägime sellisest karismaatilisusest,
mis toetub Jumala Sõnale
ja millel on Püha Vaimu õnnistus ja võidmine.
Lõpuaegu puudutavaid ennustusi on palju erinevaid.
Piiblistki võime neid leida.
Kuid mul on viimastel aegadel mõlkunud tihti meeles
ühe norralanna ennustus.
Seda ei ole muidugi Piiblis.
Emanuel Minos avaldas selle prohveteeringu 1968. a.
See norra naine ennustas,
et enne Jeesuse tagasitulekut tuleb Euroopasse
palju inimesi vaesematest riikidest.
1968. aastal ja 70'ndatel ei tuntud sellist asja
nagu immigrantide sisseränne sellises tähenduses.
Sel ajal tuli siia vaid aeg-ajalt väheseid inimesi.
Aga nüüd me elame selles ajas.
Selles ennustuses on öeldud ka seda,
et eurooplased hakkavad suhtuma neisse inimestesse vaenulikult.
Nendest ennustustest võib välja lugeda ka seda,
et Jeesuse tagasitulemine ja Koguduse ülesvõtmine
on kindlad ja õige pea juhtuvad sündmused.
Endise elukutselise sõjaväelasena
on mulle kindlaks ajamärgiks need sõjad, millest Piibel räägib
ja kus rahvas tõuseb rahva vastu ning kuningriik kuningriigi vastu.
Piibli järgi on need lõpuaja sõjad tüüpilised etnilise taustaga sõjad.
Seda on näha, vaadates tagasi lähiaastate sündmustele.
Näiteks endise Jugoslaavia aladel toimunud serblaste, horvaatide
ja moslemite omavahelised arvete klaarimised.
Selliseid sõdasid on Aafrikas ja Lähis-Ida riikides.
Ühes riigis võib olla 4-5 armeed, kes sõdivad üksteise vastu
ja arusaadavalt ei saa sellise olukorra tulemuseks olla muud
kui täielik vihkamine inimeste vahel ja totaalne häving.
Kui on kaks sõdivat osapoolt, on üks neist lõpuks võidukas.
Kuigi olukord vahepeal rahuneb,
kestavad need lõpuaja sõjad lõpmatult.
Seda on näha ümberringi toimumas.
Need on etnilised sõjad.
Ülesvõtmine toimub vaid armust.
"Lootke armule, mida teile pakutakse Jeesuse Kristuse ilmumises",
kirjutab Peetrus.
Just nimelt armu tõttu on ülesvõtmises meie lootus.
Nagu Juuda kirjutab: "Me ei oota vihkamist, vaid halastust."
Olen teinud ülestähendusi nendest kirjadest,
sest pole mõtet hakata uuesti jalgratast leiutama.
Märkidest rääkides tuleb vältida sensatsioonilisust.
Apokalüptilised, lõpuaegu uurivad rühmad
tõlgendavad Ilmutusraamatut tihti meelevaldselt
ning kohut mõistvalt käitudes,
olles sensatsioone otsides lõhestanud kogudusi.
Märkidest rääkides peame mõistma koguduse asendit.
Kogudus oli Vana Testamendi ja evangeeliumite ajastul
varjatud saladus.
Neis olevad ennustused on seotud Jeesuse tulemisega Õlimäele
ja taevase Kuningriigi rajamisega.
Märgid Iisraelis:
lõpuaja sündmuste ajal peab Iisrael eksisteerima riigina ja ka rahvana.
Kellel on sõjavägi,
mida Antikristus ei suuda alistada sõjaga,
vaid pettuse- ja libekeelsusega.
Suur viletsuse aeg ei saanud seega alata enne 1948. aastat.
Need lõpuaja sündmused eeldavad, et Jeruusalemm on Iisraeli valduses.
See ei olnud võimalik enne 1967. aastat.
Jeruusalemm peab veel 3,5 aastaks paganate tallatavaks saama
nagu on kirjutatud Ilmutusraamatu 11-12. peatükkides.
Iisrael on ajamärk ja Jeruusalemm on Jumala kella keskpunkt,
mille ümber seierid pöörlevad.
Veel märkidest.
Koguduses ning usumaailmas leiab aset ärataganemine.
Langemine kristlikus maailmas toimub eksitava jõu läbi.
See on tõe armastuse hülgamine ja ülekohtu armastamine.
Kristlaskond võtab vastu antikristliku eksituse
sellele eelnenud arengu tõttu.
Toimub leigenemine.
Hoorajad, ebajumalate teenijad ja salaõpetuste järgijad
saavad tunda suurt viletsusaega.
Samuti jäävad sinna ka vaimselt surnud.
Neile aga, kes valvavad, ei panda muud koormat
ehk suurt viletsust,
vaid neil on osa ülestõusmisest, kui Jeesus omadele järgi tuleb.
Kristus kaitseb neid kohtujärje ees,
sest nad on oma riided puhtad hoidnud.
Tegemist on suure, valgeis rõivais rahvahulgaga.
Ilmutuse 7:14.
Need on need, kes tulevad suurest viletsusest
ning on pesnud oma rüüd ja teinud need valgeks Talle veres."
See kõik on juhtunud kuuenda pitseri ajal
ja tulemas on seitsmes.
Tänapäeval on ka sellist õpetust - ka Soomes mingil määral
ja see on igivana õpetus, mis ütleb,
et kui inimene on tulnud kord usule ja on kord päästetud,
siis ta on igaveseks päästetud.
Ta ei saa enam kaotada oma päästet.
Milline on teie arvamus selle kohta?
Kristus ütleb õlipuu okstest rääkides,
et sindki raiutakse maha, kui sa ei jää Jumala heldusesse.
Kui see oleks tõsi, siis ei oleks ju usust taganejaid.
Piibel räägib usust taganejatest,
kes on hüljanud Jumala Sõnas oleva tõe.
Usust taganejad on just nimelt need, kes on Kristusest lahti öelnud.
Pattudes elades pole pääste võimalik.
Sellist õpetust esineb Soomes
ja seda on muu hulgas kirjeldatud
Scofieldi kommenteeritud piibliväljaandes.
Ma ise pole julgenud kellelegi sedamoodi öelda,
et ela kuidas tahad, sest kui oled kord päästetud,
oled igaveseks päästetud.
Kirjas Heebrealastele on mitmeid kordi sellest räägitud.
Valvake, et te voolust veetuna õigelt teelt kõrvale ei astu.
4. peatüki 1. samis on öeldud:
"Kartkem siis, kuni tõotus saada tema hingamisse on veel jõus,
et kedagi teie seast ei leita maha jäänud olevat!"
Jääda kõrvale.
Siin on täiesti selge võimalus kaotada pääste ja jääda kõrvale.
On veel ka võimalus, et keegi teeb tahtlikult pattu.
Kuivõrd raske on siis uuesti leida õiget kohta Jumala ees.
Sest siis ollakse rüvetunud.
Kuidas minna põlvili? Kristuse veri jne.
Kuidas leida uuesti õiget asendit?
Jaakobus kirjutab oma kirja viimase peatüki kahes viimases salmis
"kord päästetud-igaveseks päästetud" teema kohta järgnevalt:
"Mu vennad, kui keegi teist on ära eksinud tõest..."
See on siis usuvendade kohta!
"Mu vennad, kui keegi teist on ära eksinud tõest
ning keegi pöörab ta tagasi, siis ta teadku:
see, kes patuse pöörab ta eksiteelt,
päästab tema hinge surmast ja katab kinni pattude hulga."
Siin räägitakse hinge päästmisest.
Jookobus on sellest väga ammendavalt kirjutanud.
Kirjas Roomlastele 11. Peatükis, alates 20. salmist on öeldud nii:
"Õige küll! Nemad on ära murtud uskmatuse pärast,
sina püsid aga usu läbi.
Ära mõtle kõrgilt, vaid karda,
sest kui Jumal ei säästnud loomulikke oksi,
ega ta siis sindki säästa!
Vaata siis Jumala heldust ja karmust:
karmust küll nende vastu, kes on langenud,
heldust aga sinu vastu, kui sa jääd heldusesse,
muidu raiutakse sindki maha."
See lause oleks vastasel juhul täiesti mõttetu...
Riided saab puhtaks vaid Jeesuse veres.
Nii vastas ta jüngritele, kes temalt küsisid:
Ütle meile, millal see kõik tuleb ja mis on sinu tulemise
ja selle ajastu lõpu tunnustäht?”
Ja Jeesus vastas neile: Vaadake, et keegi teid ei eksitaks!
Sest paljud tulevad minu nime all, öeldes: Mina olen Kristus!”
ja eksitavad paljusid.
Aga kui te kuulete sõdadest ja sõjasõnumeid,
siis vaadake, et te ei ehmu,
sest see kõik peab sündima, kuid veel ei ole lõpp käes.
Sest rahvas tõuseb rahva vastu ja kuningriik kuningriigi vastu
ja on näljahädasid ja paiguti on maavärinaid.
See kõik on aga sünnitusvalude algus.
Siis antakse teid ahistusse ja teid tapetakse
ja te saate kõigi rahvaste vihaaluseks minu nime pärast.
Ja siis pahandavad paljud
ja reedavad üksteist ja vihkavad üksteist.
Ja palju valeprohveteid tõuseb ja need eksitavad paljusid.
Ja kui ülekohus võtab võimust, jahtub paljude armastus."
Vaimseid eksitusi on alati olnud ja neid on ka tänapäeval palju.
Aga moraalituse ja kõlblusetuse ilmingute
nähtav kasvamine on kindel märk sellest,
et lähitulevikus ei ole midagi head sellest tulemas.
Rooma kirja 1. peatükis ütleb Paulus välja
jahmatama paneva mõttekäigu homoseksuaalsuse kohta:
"Nad on Jumala tõe vahetanud vale vastu
ning austanud ja teeninud loodut Looja asemel,
kes olgu kiidetud igavesti."
Nende kohta on 24. salmis öeldud:
"Seepärast ongi Jumal andnud nemad
nende südame himudes rüvedustesse."
See viitab sellele,
et kui sellised ilmingud ja märgid tulevad esile,
on Jumal nii mõnedki neist maha jätnud.
Neil ei ole enam tagasiteed.
Sellest võime järeldada, et oleme jõudnud ajajärku,
kus Jumala kohtumõistmised on käegakatsutavad.
Ma ei jätaks selles kontekstis siiski kõrvale ka päästele tulemise
ja uuestisünni võimalust.
Nagu on öeldud: "Kui jääd Tema heldusesse."
Ükski vägi ega võim
ei saa meid lahti kiskuda Jeesuse käest ega Isa käest,
kui neist kinni hoiame.
Muidugi peame me armastama kõiki inimesi -
ka teistsuguse seksuaalse orientatsiooniga inimesi.
See aga ei tähenda,
et peaksime heaks kiitma nende eluviise.
Mu jutt ei tähenda mitte mingil juhul,
et me peaksime vihkama homosid või kedagi.
Aga sellise kõikehõlmava universaalsuse märgina
räägib homoseksuaalsuse levimine sellest,
et Jumala kohtumõistmine on lähedal.
Sest inimkond triivib sinnapoole
ja homoseksuaalsus tundub olevat nagu viimane seisund
teekonnal Jumala täielikule hülgamisele.
Rooma kirja 1. peatüki viimases salmis öeldu
puudutab ka neid,
kes suhtuvad pooldavalt homoseksuaalsusesse
otsekui marssides heterodena kaasa homoparaadidel.
32. salm:
"Kes küll teavad Jumala käsku,
et need, kes selliseid asju teevad, on surma väärt,
kuid ei tee seda mitte üksnes ise,
vaid tunnevad head meelt neist, kes nii teevad."
See on ränk sõnum neile inimestele,
kes tunnevad head meelt homode tegudest,
kuigi ise ei ole homod.
Nägin palves olles üht nägemust -
ei mäleta ainult, kas sel või eelmisel nädalal.
Tegevus toimus kohtujärje ees.
Piibel ütleb, et kõik tulevad kord sinna.
Seal oli tohutu hulk inimesi.
Mu tähelepanu köitis see,
et seal oli palju homoseksuaalseid inimesi.
Neist tungis välja tohutu viha ja nad olid häbist punased.
Neist tuli välja süüdistuse hüüd: "Miks meid ei hoiatatud?"
See oli tähelepanuvääriv - miks keegi ei rääkinud?
Miks ei hoiatatud?
Nüüd peab hoiatushääl selgelt hüüdma.
Keegi peab rääkima,
kes taevasse pääseb ja kuidas sinna saadakse.
Mitte nii, et läheme alkohooliku juurde
ja üritame vähendada tema alkoholi tarbimist.
Mis on sellest kasu, kui inimene jääb päästmata
ega pääse taevasesse kuningriiki?
Nüüd on vaja pasunaid hüüdma
ja siinkohal pole tegemist vihkamisega.
Minu arust on hinge vihkaja hoopis see,
kes jätab rääkimata, kuidas taevasse pääseb.
Mõelge olukorrale, kus me näeme väikest last jões uppumas
ja minemas hukatuse suunas.
Me hüüame talle vaid, kus pool kallas on,
aga ei heida kunagi päästerõngast.
Siin on selgesti öeldud,
Alates 1. Korintlaste 6. peatüki 9. salmist:
"Või te ei tea, et ülekohtused ei päri Jumala riiki?
Ärge eksige: ei kõlvatud ega ebajumalateenijad,
ei abielurikkujad ega lõbupoisid ega meestepilastajad,
ei vargad ega ahned,
ei joodikud ega pilkajad ega riisujad päri Jumala riiki!"
Ja nüüd tuleb otsustav tekst:
"Ja sellised olid mõned teiegi seast.
Kuid teie olete puhtaks pestud, te olete pühitsetud,
te olete õigeks tehtud Issanda Jeesuse Kristuse nimes
ja meie Jumala Vaimus."
Sina, kes sa vaatad seda saadet, saad ka ise osaleda.
Helista vanal tuttaval numbril: 900 1777 (kuula sõnum lõpuni)
Kõne hind on 7 eurot.
Selle annetusega osaled evangeeliumi rõõmusõnumi viimisel
sinna, kuhu su oma jalad ei vii.
Võid toetada saadete tegemist ka pangaülekande kaudu:
Saaja nimi: Taevas TV7
Swedbank EE052200221048388411 SEB EE441010220109461019
Annetamise info on saadaval ka http://www.tv7.ee/toetamine/
On väga tähtis, et ohverdame evangeeliumi töösse
ja näeme vaeva hinged pääste nimel.
TV7 on see kanal, mille kaudu tasub tuua oma ohvriand.
Ole õnnistatud Jeesuse nimel! Aamen.
Mul tekkis seda teksti lugedes selline küsimus:
milline on teie arvamus lõpuaja äratusest?
Räägitakse ju päris palju sellest,
et suur ärkamine on tulemas enne Jeesuse tulekut maa peale.
Olete ju kuulnud sellest?
Mida te sellest arvate?
Ma loodan, et see saab nii olema.
Kuid Jeesuse sõnu järgides:
"Ometi, kui Inimese Poeg tuleb, kas ta leiab usku maa pealt?”
Viimastel aegadel suureneb jumalakartmatus
ja inimeste usk hääbub.
Kui Ta tuleb, kas usk veel eksisteerib?
See räägib üldse teist keelt.
"Aga ma loodan ja palvetan selle pärast
ja igatsen seda ning janunen selle järele."
Nüüd jüngrid küsivad märke Jeesuse tuleku kohta.
Jeesus ütleb: Vaadake, et keegi teid ei eksitaks!"
Kui oleks teisiti, oleks maailmas tohutud ärkamised.
Jeesus ütleb, et vaadake,
et oleksite osalised selles suures ärkamises.
Kirjutiste järgi saab see äratus toimuma
palju tõenäolisemalt selles ajajärgus,
kui kogudus on juba üles võetud.
Seda nägemust on piiblipõhiselt küllaltki raske põhjendada.
Piibli järgi on ettekujutus sellest pigem selline,
et tulemas on vaimselt rasked ajad.
Toimub usust taganemine.
See ei tähenda nagu inimestel oleks olnud midagi,
millest nad loobuvad, vaid kristlased loobuvad.
Suur Vaimu väljavalamine, mille kohta räägitakse,
et viimaseil päevil valab Issand oma Vaimu
kõige liha peale.
See sai alguse Püha Vaimu väljavalamisega nelipühil
2000. aastat tagasi.
Aga sõnasõnaline täideminek, millest räägitakse Joeli raamatus,
saab toimuma tuhandeaastase rahuriigi alguses.
Piiblis on öeldud, et siis kui Jeesus tuleb,
saab olema nagu Noa päevil.
Inimesed sõid ja jõid ning abiellusid selle päevani,
mil Noa läks laeva ja tuli veeuputus.
Mind on kõnetanud Moosese raamatus öeldud väljend:
"Vägivald täitis maad."
Nii oli Noa aegadel.
Praegugi on kõikjal maailmas näha vägivalla suurenemist.
Sellele, et siirdutakse armu ajastust kohtumõistmise ajastusse,
peab olema põhjendus,
sest Jumal ei alusta kohtumõistmist keset suuri äratuste laineid.
Koguduse praeguses ajas
on pidevalt olnud kuskil äratusliikumisi.
Jumal ilmub oma plaanide kohaselt.
Kuskil mujal aga võideldakse samas ellujäämise nimel.
Siis aga näeme, et see äratuste aeg siirdub teiste rahvaste juurde.
Igal ajajärgul on omad tagakiusud.
Meil tuleb paljude viletsuste kaudu siseneda Jumalariiki.
Suurest viletsusajast me pääseme.
Tõlge: Kuno Kivikink